Rúni Hentze

Rúni Hentze (født 1951) er en færøysk politiker (Tj.), havneinspektør og fiskeskipper.

 Liv og virke 
Han vokste opp på Argir. Begge foreldrene kom fra Sandur. Han drog til sjøs første gang som 14-åring, da han seilte i utenriksfart sammen med faren, som var skipsmaskinist.

Rúni Hentze bodde mange år i Skopun, der han ble gift. Familien har senere flyttet til Tórshavn.

Han har vært styrmann og skipper i handelsflåten, kystvakten og fiskeflåten, etter hvert også på egen båt, som han eide sammen med faren og brødrene sine. Han har også vært bestyrer ved fiskemottak og sjømannshjem.

Han stilte for første gang som kandidat til Lagtinget for Tjóðveldisflokkurin i 1988, da han fikk flest stemmer på partiets liste i Sandoy valgkrets, men intet mandat. Fra 2002 til 2003 møtte han fast på Lagtinget for Páll á Reynatúgvu, som var medlem av Færøyenes regjering. Hentze satt i Lagtingets velferdskomité.

I 2007 ble han ansatt som havneinspektør i Tórshavns havnevesen.

 Referanser 

Kategori:Færøyske lagtingsmedlemmer
Kategori:Færøyske sjøfolk
Kategori:Personer fra Argir
Kategori:Portal:Færøyene/artikler